Raivis Belohvoščiks

Raivis Belohvoščiks (dzimis ) ir bijušais latviešu riteņbraucējs, desmitkārtējs Latvijas čempions individuālajā braucienā. Pēc braucēja karjeras beigām — treneris.

Belohvoščiks trīs reizes (1999., 2001. un 2002. gadā) piedalījies Tour de France daudzdienu velobraucienā, 2001. gadā finišējot 110. vietā. Divas reizes startējis arī Giro d'Italia tūrē. 1999. gada Pasaules čempionātā Trevizo ieņēma ceturto vietu individuālajā braucienā. 2023. gadā šo sacensību uzvarētājs Jans Ulrihs atzina, ka lietojis dopingu, sākot no brīža, kad 1995. gadā kļuva par profesionāli Telekom komandā. Šī atzīšanās draud ar viņa Sidnejas olimpisko spēļu medaļu un vairāku Pasaules čempionāta medaļu atņemšanu, kā rezultātā R. Belohvoščiks var iegūt Pasaules čempionāta medaļu.

Savu karjeru viņš sāka 1997. gadā Cédico-Ville de Charleroi komandā, 1998. gadā viņš brauca Mapei-Bricobi komandā, bet pēc tam četrus gadus brauca Lampre-Daikin komandā. 2006. gada oktobrī viņš parakstīja 2 gadu līgumu ar Saunier Duval. Viņš piedalījies 2000. gada vasaras olimpiskajās spēlēs, individuālajā braucienā izcīnot 15. vietu, bet grupas braucienā nefinišējot. Arī 2008. gada olimpiskajās spēlēs Belohvoščiks startēja grupas braucienā, bet nefinišēja. Tagad trenē bērnus un jauniešus Rīgas Riteņbraukšanas skolā.

Pēc karjeras beigām strādājis Rīgā par bērnu un jauniešu riteņbraukšanas treneri. Trenējis Latvijas riteņbraucēju Liju Laizāni.Laiznāne uzvar Francijā un mainīs komandu

2025. gadā, 49 gadu vecumā startēja Latvijas čempionātā individuālajā braucienā elites kategorijā kopā ar savu dēlu Kristiānu, kurš izcīnīja trešo vietu.

 Sasniegumi lielajās tūrēs 
Lielā tūre199920002001200220032004200520062007200820px|link=Kopvērtējums Giro d'Italia|alt=Rozā krekls Giro d'Italia — — — — — — — — 117 IZST20px|link=Kopvērtējums Tour de France|alt=Dzeltenais krekls Tour de France IZST — 110 118 — — — — — —20px|link=Kopvērtējums Vuelta a España|alt=Sarkanais krekls Vuelta a España — — — — — — — — — —
Piezīme: IZST — izstājās

 Atsauces 

 Ārējās saites 

Kategorija:Latvijas riteņbraucēji
Kategorija:1976. gadā dzimušie
Kategorija:2000. gada vasaras olimpisko spēļu dalībnieki
Kategorija:2008. gada vasaras olimpisko spēļu dalībnieki
Kategorija:Rīgā dzimušie